
A V I Z


aupra propunerii legislative pentru modificarea şi 


completarea Decretului - Lege nr.118 din 30 martie 1990 privind acordarea unor drepturi persoanelor persecutate 


din motive politice de dictatura instaurată cu începere 


de la 6 Martie 1945.








Cu adresa nr.60 din 22 aprilie 1998, înregistrată sub                    nr. 275/XVIII/11 din 28 aprilie 1998, Secretarul General  al Camerei Deputaţilor a trimis Comisiei juridice, de disciplină şi imunităţi spre dezbatere şi avizare, propunerea legislativă  menţionată mai sus.


		In conformitate cu prevederile art.57 din Regulamentul Camerei Deputaţilor,  Comisia juridică, de disciplină şi imunităţi a examinat această propunere legislativă, în şedinţa din  27 mai  1998.


Membrii comisiei au hotărât, cu majoritate de voturi, să  respingă această propunere legislativă pentru următoarele considerente: 


- Prezenta propunere legislativă are ca obiect modificarea şi completarea Decretului - Lege nr.118/1990 prin extinderea aplicării dispoziţiilor sale şi asupra persoanelor care au locuit înainte de anul 1940 în Basarabia, Bucovina de Nord şi în ţinutul Herţa, au fost condamnate de autorităţile sovietice şi deportate în Siberia pe motiv că au colaborat cu autorităţile române în perioada când aceste teritorii româneşti erau sub  administraţie română şi care, după executarea pedepselor, şi-au stabilit domiciliul în România şi sunt cetăţeni români.


- Analogia care s-a făcut între situaţia acestor categorii de persoane şi cele care fac obiectul Decretului - Lege nr.118/1990 este forţată, ba chiar incompatibilă.


- În realitate este vorba de categorii diferite de persoane, de perioade istorice diferite, de alte contexte faptice şi politice. În plus legea în vigoare are o procedură de aplicare specifică situaţiilor reglementate, neaplicabilă situaţiilor avute în vedere de propunerea legislativă, care nu prevede o procedură proprie. 


- Potrivit prevederilor art.110 din ConstituţiaRomâniei, întrucât  aplicarea unei astfel de legi ar implica cheltuieli bugetare, este necesar să se solicite punctul de vedere al Guvernului. 


		In raport de obiectul şi conţinutul său, acestă propunere legislativă face parte din categoria legilor ordinare.

















P R E S E D I N T E,                             SECRETAR,


Emil Teodor Popescu                       Nicolae Grădinaru

